# ג'ורג' שולץ

ג'ורג' שולץ
George Pratt Shultz| ג'ורג' פראט שולץ |
| ג'ורג' פראט שולץ |
|
לידה |
13 בדצמבר 1920 ניו יורק, ניו יורק |
|
פטירה |
6 בפברואר 2021  (בגיל 100) סטנפורד, קליפורניה |
|
מקום קבורה | Dawes Cemetery  |
|
מדינה |
ארצות הברית |
|
מקום מגורים | Westmoreland Hills  |
|
השכלה | * אוניברסיטת פרינסטון
* בית הספר דווייט-אנגלווד
* המכון הטכנולוגי של מסצ'וסטס
* בית הספר וודרו וילסון למדיניות ציבורית ויחסים בינלאומיים
 |
|
מפלגה |  המפלגה הרפובליקנית |
|
השקפה דתית |
הכנסייה האפיסקופלית  |
|
בת זוג | שארלוט מייליארד (מ-1997)  |
|
מספר ילדים |
5  |
|
פרסים והוקרה | * מדליית החירות הנשיאותית (1989)
* עמית האקדמיה האמריקאית לאמנויות ולמדעים
* איש השנה של הפיננשל טיימס (1982)
* קצין כבוד במסדר של אוסטרליה (14 בספטמבר 2011)
* פרס אננברג להצטיינות בדיפלומטיה
* עמית מכובד של האגודה האמריקאית לכלכלה
* פרס רומפורד (2008)
* מדליית השירות הדמוקרטי
* פרס סילוונוס תאייר (1992)
* הסרט הגדול של מסדר פרחי הפאולוניה
* היכל התהילה של קליפורניה (2010)
* היכל התהילה של ניו ג'רזי (2023)
 |
|
חתימה |   |
|

מזכיר המדינה של ארצות הברית ה־60|
16 ביולי 1982 – 20 בינואר 1989 (6 שנים ו־6 חודשים) |
|
תחת נשיא ארצות הברית |
רונלד רייגן |
|
→ אלכסנדר הייגג'יימס בייקר ← |

 |
|

מזכיר האוצר של ארצות הברית ה־62|
12 ביוני 1972 – 8 במאי 1974 (שנה ו־10 חודשים) |
|
תחת נשיא ארצות הברית |
ריצ'רד ניקסון |
|
→ ג'ון קונליויליאם אדוארד סיימון ← |

 |
|

מזכיר העבודה של ארצות הברית ה־11|
22 בינואר 1969 – 1 ביולי 1970 (שנה ו־5 חודשים) |
|
תחת נשיא ארצות הברית |
ריצ'רד ניקסון |
|
→ וילארד וירץג'יימס הודג'סון ← |

 |
|
שירות ביטחוני |
|
השתייכות |
חיל הנחתים של ארצות הברית  |
|
דרגה |
שר אוצר  |
|
פעולות ומבצעים |
|
מלחמת העולם השנייה  |
|   |

**ג'ורג' פראט שולץ** (באנגלית: **George Pratt Shultz**; ‏13 בדצמבר 1920 – 6 בפברואר 2021) היה פוליטיקאי אמריקאי, שכיהן כמזכיר העבודה האמריקני בשנים 1969–1970, מזכיר האוצר מ-1972 עד 1974 וכמזכיר המדינה מ-1982 עד 1989.

## קורות חיים

שולץ נולד בניו יורק, כבנם היחיד של מרגרט לבית פראט וברל ארל שולץ. הוא גדל באנגלווד, עיירה בצפון ניו ג'רזי. הוא ממוצא גרמני. סיים תואר ראשון בכלכלה באוניברסיטת פרינסטון ב-1942 והצטרף לחיל הנחתים האמריקאי, בו שרת עד 1945 והגיע עד דרגת קפטן. ב-1949 קיבל תואר דוקטור מהמכון הטכנולוגי של מסצ'וסטס.

במכון הטכנולוגי של מסצ'וסטס, הוא לימד במחלקת הכלכלה ובבית הספר לניהול מ-1948 עד 1957 עם שנת היעדרות ב-1955 אותה לקח כדי לשרת במועצת הכלכלה של הנשיא דווייט אייזנהאואר כחבר בכיר. ב-1957, שולץ הצטרף לבית הספר לעסקים של אוניברסיטת שיקגו כפרופסור ליחסי עבודה. ב-1962, מונה לראש המחלקה.

שולץ כיהן כמזכיר מחלקת העבודה בקבינט של הנשיא ריצ'רד ניקסון בשנים 1969 ו-1970, לאחר מכן היה מנהל המשרד למנהל ותקציבים. במאי 1972 עבר לתפקיד מזכיר מחלקת האוצר, בו נשאר עד מאי 1974. בתקופה הזו שולץ, יחד עם פול וולקר וארתור ברנס, תמכו בהחלטתו של ניקסון לשים קץ לסטנדרט הזהב ולשיטת ברטון וודס.

ב-1974 עזב שולץ את השירות הממשלתי כדי להפוך לנשיא ומנהל קבוצת בכטל. ב-16 ביולי 1982, הוא מונה על ידי הנשיא רונלד רייגן לתפקיד מזכיר המדינה של ארצות הברית השישים במספר. במדיניות החוץ שלו נטה שולץ לשמאל, ולעיתים קרובות היה בחילוקי דעות עם אנשיו הימניים יותר של ממשל רייגן. בעיקר נודעה התנגדותו הגלויה לעסקת החליפין בה העבירה ממשלת ארצות הברית נשק לאיראן תמורת שחרור בני ערובה, מה שהיה לבסוף לפרשת איראן-קונטראס. שולץ היה תומך נלהב בפלישת ארצות הברית לניקרגואה. ב-1983, במהלך נאום מול הקונגרס, הוא אמר "אנו חייבים לחתוך את הסרטן הניקרגואי החוצה". כמו כן, הוא התנגד לכל סוג של משא ומתן עם ממשלתו של דניאל אורטגה ואמר: "משא ומתן הוא לשון נקייה לכניעה אם צילו של הכח אינו נופל על שולחן הדיונים".

ג'ורג' שולץ עזב את משרת מזכיר המדינה ב-20 בינואר 1989 וקיבל לאות הוקרה על פועלו את מדליית החירות הנשיאותית, הוא המשיך להיות בעל קול במפלגה הרפובליקנית, בין השאר ייעץ לג'ורג' וו. בוש במהלך הקמפיין של שנת 2000 והיה חבר בכיר ב"וולקנים", קבוצה של יועצים פוליטיים לנשיא בוש שכללה גם את דיק צ'ייני, פול וולפוביץ וקונדוליזה רייס. יועצו הבכיר ביותר וחברו הקרוב הוא צ'ארלס היל, שמחזיק בעמדות במכון הובר ובאוניברסיטת ייל.

לאחר שעזב את משרתו הרשמית ב-1989, שולץ הפתיע רבים מחבריו השמרנים כשהפך לרפובליקני הראשון שקרא ללגליזציה של סמים. הוא הוסיף את חתימתו למודעה, שפורסמה בניו יורק טיימס ב-8 ביוני 1998, שתוכנה היה "אנו מאמינים שהמלחמה הגלובלית בסמים מזיקה כיום יותר מהשימוש בסמים עצמו".

באוגוסט 2003, שולץ מונה יחד עם וורן באפט לראש המועצה להתאוששות כלכלית של קליפורניה, קבוצה שייעצה לקמפיין של ארנולד שוורצנגר למשרת מושל קליפורניה. ב-5 בינואר 2006 השתתף בבית הלבן בפגישה של בכירי ממשל בוש עם מזכירי הגנה ומדינה לשעבר כדי לדון במדיניות החוץ של ארצות הברית.

בפברואר 2016 העניק לו ראש ממשלת ישראל, בנימין נתניהו, פרס הערכה על שירותו לישראל.

שולץ הלך לעולמו ב-6 בפברואר 2021 בגיל 100 בביתו שבסטנפורד, קליפורניה.

### פרשת תראנוס

 ערך מורחב – **תראנוס**

משנת 2011 עד 2015, היה שולץ חבר בדירקטוריון של Theranos, חברת טכנולוגיות בריאות שנודעה בטענות השווא שלה על כך שהמציאה בדיקות דם מהפכניות. הוא היה דמות בולטת בשערורייה שלאחר מכן. לאחר שהצטרף לדירקטוריון החברה בנובמבר 2011, הוא גייס דמויות פוליטיות נוספות, כולל שר החוץ לשעבר הנרי קיסינג'ר, שר ההגנה לשעבר ויליאם פרי והסנאטור האמריקני לשעבר סם נון. שולץ גם קידם את מייסדת ת'רנוס, אליזבת הולמס, בפורומים גדולים, כולל המכון לחקר מדיניות כלכלית של אוניברסיטת סטנפורד SIEPR, ותמך בה בפרסומים מרכזיים בתקשורת. זה עזר להולמס במאמציה לגייס כסף ממשקיעים.

## קישורים חיצוניים

 מדיה וקבצים בנושא **ג'ורג' שולץ** בוויקישיתוף

* ג'ורג' שולץ, באתר פרויקט הגנאלוגיה במתמטיקה
* מרדכי חיימוביץ', ‏צלול וחד: שר החוץ האמריקאי לשעבר מספיד את רעיון שתי המדינות, באתר מעריב אונליין, 15 בדצמבר 2017
* ג'ורג' שולץ, באתר אנציקלופדיה בריטניקה (באנגלית)
* ג'ורג' שולץ, באתר "Find a Grave" (באנגלית)
* ג'ורג' שולץ (1920-), דף שער בספרייה הלאומית

## הערות שוליים